കഴിവ് തെളിയിക്കാന് വേണ്ട അവസരങ്ങള് ലഭിച്ചു, ഈ താരം ഇനി ഏകദിനത്തില് ഇന്ത്യന് നിരയില് കളിക്കില്ല വിരേന്ദര് സെവാഗ് ഇന്ത്യയുടെ മധ്യനിര ബാറ്റ്സ്മാന് മനീഷ് പാണ്ഡേയ്ക്ക് ഇനി ഏകദിനത്തില് ഇന്ത്യക്ക് വേണ്ടി കളിക്കാന് അവസരം ലഭിച്ചേക്കില്ല എന്ന അഭിപ്രായവുമായി മുന് ഇന്ത്യന് വെടിക്കെട്ട് ഓപ്പണറായ വിരേന്ദര് സെവാഗ്. ശ്രീലങ്കയ്ക്കെതിരായ ഏകദിന പരമ്ബരയില് കിട്ടിയ അവസരങ്ങള് യുവതാരങ്ങള് മുതലാക്കിയപ്പോള് പരമ്ബരയില് എല്ലാ മത്സരത്തിലും അവസരം കിട്ടിയ താരങ്ങളില് നിരാശപ്പെടുത്തിയവരില് മനീഷ് പാണ്ഡെ മുന്നിട്ട് നില്ക്കുന്നു. താരത്തിനൊപ്പം മൂന്ന് കളിയിലും ഇറങ്ങിയ ഓള് റൗണ്ടറായ ഹാര്ദിക് പാണ്ഡ്യക്കും ബാറ്റിങ്ങില് തിളങ്ങാന് കഴിഞ്ഞിരുന്നില്ല. പക്ഷെ ബൗളിങ്ങില് ചില നിര്ണായക വിക്കറ്റ് താരം വീഴ്ത്തിയിരുന്നു.മൂന്ന് മത്സരങ്ങളിലും മനീഷ് പാണ്ഡെയ്ക്ക് ബാറ്റ് ചെയ്യാന് അവസരം ലഭിച്ചിരുന്നു. ഇതില് ഒരു ഇന്നിങ്സില് പോലും താരത്തിന് സമ്മര്ദ്ദങ്ങള് ഉണ്ടായിരുന്നില്ല. എന്നിട്ട് പോലും മികച്ച സ്കോര് നേടാന് താരത്തിന് കഴിഞ്ഞില്ല. മൂന്ന് മത്സരങ്ങളില് നിന്നും മൊത്തം 74 റണ്സ് മാത്രമാണ് താരത്തിന് നേടാനായത്. ഇക്കാരണങ്ങള് കൊണ്ടാണ് കുറച്ച് കാലത്തേക്കെങ്കിലും മനീഷ് പാണ്ഡെയ്ക്ക് ഇന്ത്യയുടെ ഏകദിന ടീമില് കളിക്കാന് അവസരം ലഭിക്കില്ല എന്ന് സെവാഗ് പറയുന്നത്. ഓണ്ലൈന് സ്പോര്ട്സ് വെബ്സൈറ്റായ ക്രിക്ബസിന് അനുവദിച്ച അഭിമുഖത്തിലാണ് സെവാഗിന്റെ പ്രതികരണം. മൂന്ന് മത്സരത്തിലും അവസരം ലഭിച്ച മനീഷ് പാണ്ഡെയ്ക്ക് ലഭിച്ച അവസരങ്ങളോട് നീതി പുലര്ത്തുന്ന പ്രകടനം കാഴ്ചവെയ്ക്കാന് താരത്തിന് കഴിഞ്ഞില്ല. ഇന്ത്യയുടെ ഏകദിന ടീമില് സ്ഥാനം നിലനിര്ത്താന് ലഭിച്ച സുവര്ണാവസരം കൂടിയായിരുന്നു. എന്നാല് ഇതിന് കഴിയാതിരുന്ന സ്ഥിതിക്ക് അടുത്ത പരമ്ബരകളില് ഇന്ത്യയുടെ മുന്നിര താരങ്ങള് കൂടി മടങ്ങിവരുന്നതോടെ പാണ്ഡെയെ ഏകദിന ടീമിലേക്ക് വീണ്ടും പരിഗണിക്കാനുള്ള സാധ്യത തീര്ത്തും വിരളമാണ്.പാണ്ഡെ നിറം മങ്ങിയ സ്ഥാനത്ത് സൂര്യകുമാര് യാദവും ഇഷാന് കിഷനും തകര്പ്പന് പ്രകടനങ്ങള് നടത്തുകയും ചെയ്തു. അതിനാല് ഇനിയുള്ള പരമ്ബരകളില് മനീഷ് പാണ്ഡേയെ മറികടന്ന് ഏകദിനത്തില് മധ്യനിരയില് സ്ഥാനം നേടാന് കൂടുതല് സാധ്യത ഇരുവര്ക്കും ആയിരിക്കുമെന്ന് സെവാഗ് അഭിപ്രായപ്പെട്ടു.പരമ്ബരയില് ഇന്ത്യക്കായി അരങ്ങേറിയ ഇഷാന് കിഷനും സൂര്യകുമാര് യാദവും മികച്ച പ്രകടനമാണ് പുറത്തെടുത്തത്. അരങ്ങേറ്റ മത്സരത്തില് തന്നെ അര്ധസെഞ്ചുറി നേടി ഇഷാന് തകര്പ്പന് പ്രകടനം കാഴ്ചവെച്ചപ്പോള് പരമ്ബരയിലുടനീളം സ്ഥിരതയാര്ന്ന പ്രകടനത്തോടെ മൂന്ന് മത്സരങ്ങളില് നിന്നും 124 റണ്സോടെ ടൂര്ണമെന്റിലെ മാന് ഓഫ് ദി സീരീസ് പുരസ്കാരം സൂര്യകുമാര് യാദവ് സ്വന്തമാക്കിയിരുന്നു.ഏകദിന പരമ്ബര 21ന് സ്വന്തമാക്കിയ ഇന്ത്യ ഇന്ന് ശ്രീലങ്കയ്ക്കെതിരായ ടി20 പരമ്ബരയിലെ ആദ്യ മത്സരത്തിനിറങ്ങുകയാണ്. ഏകദിന പരമ്ബരയില് തിളങ്ങാന് കഴിയാതിരുന്ന പാണ്ഡെയെ ടി20യില് പരിഗണിക്കുമോ എന്നത് കാണേണ്ടി വരും. യുവതാരങ്ങള്ക്ക് അവസരം നല്കുവാന് പറ്റിയ അവസരമായാണ് ഈ പരമ്ബരയെ ഇന്ത്യന് ടീം മാനേജ്മെന്റ് കാണുന്നതുകൊണ്ട് താരത്തെ പുറത്തിരുത്തിയാലും അത്ഭുതപ്പെടാനില്ല. പരുക്ക് മാറി കഴിഞ്ഞ മത്സരത്തില് മികച്ച പ്രകടനം നടത്തിയ സഞ്ജു സാംസണെയും ഇഷാന് കിഷനെയും ഒപ്പമിറക്കാന് തീരുമാനിച്ചാല് മനീഷ് പാണ്ഡെ ചിലപ്പോള് പുറത്തിരിക്കേണ്ടി വരും.